Kitöltési útmutató

„AzEurópai Mezőgazdasági Garancia Alapból nyújtott közvetlen termelői és agrárpiaci támogatások és az ahhoz nyújtott nemzeti kiegészítés alakulása” című táblához

A mellékelt adattábla célja, hogy pontos képet lehessen kapni a magyar költségvetésen kívüli, az Európai Unió költségvetése által finanszírozott mezőgazdasági támogatások összegéről és az ahhoz nyújtott nemzeti kiegészítésről (top-up), valamint azok – a magyarországi Kifizető Ügynökség közreműködésével történő – tárgyévi felhasználásáról.

A táblázat kitöltése:

* A táblázatban be kell mutatni a tervezett, illetve a ténylegesen kifizetett támogatások összegét.
* A teljesülés oszlopban a Kincstári Egységes Számláról (KESZ) megelőlegezett, a kedvezményezetteknek ténylegesen kifizetett összeget kell bemutatni.
* A „Közvetlen termelői támogatások” esetében a KESZ megelőlegezés összegét meg kell bontani a 2011. és korábbi, 2012., illetve 2013. évi jogalap alapján kifizetett összegekre. Az „Ebből az EU által nem finanszírozott” sorokon negatív előjellel kell azt az összeget feltüntetni, amelyet kerettúllépés miatt az VM előirányzatáról kell téríteni.
* A 2013-ben összesen kifizetett „Közvetlen termelői támogatásokat” meg kell bontani SAPS és nem SAPS „egyéb” közvetlen termelői támogatásokra. Az Egyéb közvetlen támogatások alatt külön soron is be kell mutatni, hogy ebből mekkora összeget képvisel az elkülönítet cukortámogatás.
* Az agrárpiaci támogatásoknál az „Egyéb behajtott tételek” soron negatív előjellel az ügyfelektől szabálytalanság miatt behajtott összeget kell feltüntetni, valamint – külön soron is – a cukoripar szerkezetátalakítására a cukorgyártóktól beszedett összeget.
* Az intervenció esetében külön kell bemutatni pozitív előjellel a KESZ-ről megelőlegezett intervenciós felvásárlási ár kifizetett összegét, a szintén a KESZ-ről megelőlegezett, az EU által átutalt intervencióhoz kapcsolódó raktározási és egyéb költségtérítéseket, valamint az EU által átutalt intervencióhoz kapcsolódó finanszírozási költségtérítést. A KESZ-re befolyó intervenciós értékesítés összegét negatív előjellel kell bemutatni.
* Az európai uniós közvetlen mezőgazdasági támogatások nemzeti kiegészítésének (top-up támogatás) bemutatásakor az ezen a jogcímen a Folyó kiadások és jövedelemtámogatások előirányzatból kifizetett összeget kell bemutatni.

A fentiek alapján elkészített beszámolót a Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formában kell beküldeni.

Kitöltési útmutató

„A Nemzeti Stratégiai Referenciakeret operatív programjainak prioritásai szerinti kötelezettségvállalások, és a pénzügyi teljesülés alakulása” című táblához

A mellékelt adattábla célja, hogy pontos képet lehessen kapni a Nemzeti Stratégiai Referenciakeret terhére 2013. december 31-ig vállalt kötelezettségekről.

A táblázat kitöltése:

* A táblázatban be kell mutatni – prioritásonként - a Magyarország 2013. évi központi költségvetéséről szóló 2012. évi CCIV. törvény 6. számú melléklete szerinti teljes uniós kötelezettségvállalási összeget, figyelembe véve az egyes operatív programokra jóváhagyott többletkötelezettségek összegét is, valamint, hogy ezen összegből és a kapcsolódó költségvetési társfinanszírozásból 2012. december 31-ig, majd 2013. január 1. és december 31-e között mekkora összeg került lekötésre, valamint ennek megfelelően a 2013. december 31-ei kötelezettségvállalási állomány nagyságát.
* A lekötött összeg/kötelezettségvállalás keret meghatározásánál figyelembe kell venni a már megkötött támogatási szerződéseket, és azon összegeket is, amelyek odaítéléséről 2013. december 31-ig támogatási döntés (kétfordulós pályázatok esetében NFÜ döntés) született.
* A pénzügyi teljesülés összegének meghatározásánál a 2013. december 31-ei kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.

Szöveges értékelés:

* A fejezetnek be kell számolnia arról, hogy sor került-e előirányzat átcsoportosításra a kötelezettségvállalási keret-előirányzatok között, illetve történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formátumban kell beküldeni.

Kitöltési útmutató

„Az Új Magyarország Vidékfejlesztési Program intézkedései szerinti kötelezettségvállalási keret-előirányzatok, és a pénzügyi teljesülés alakulása” című táblához

A mellékelt adattábla célja, hogy pontos képet lehessen kapni az Új Magyarország Vidékfejlesztési Program (a továbbiakban: ÚMVP) terhére 2013. december 31-ig vállalt kötelezettségekről.

A táblázat kitöltése:

     A táblázatban be kell mutatni – tengelyenként és azon belül intézkedésenként – a Magyarország 2013. évi központi költségvetéséről szóló 2012. évi CCIV. törvény 6. számú mellékletének megfelelő kötelezettségvállalási összeget, valamint, hogy ezen összegből és a kapcsolódó költségvetési társfinanszírozásból 2012. december 31-ig, majd 2013. január 1. és december 31-e között mekkora összeg került lekötésre, valamint ennek megfelelően a 2013. december 31-ei kötelezettségvállalási állomány nagyságát.

     Külön táblázatban kell bemutatni az NVT-ről áthúzódó, és az ÚMVP keretét terhelő kötelezettségvállalási összegeket és jogcímeket.

     A lekötött összeg/kötelezettségvállalási keret meghatározásánál figyelembe kell venni a már megkötött támogatási szerződéseket, és azon összegeket is, amelyek odaítéléséről 2013. december 31-ig támogatási döntés született.

     A pénzügyi teljesülés összegének meghatározásánál a 2013. december 31-ei kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.

Szöveges értékelés:

     A fejezetnek be kell számolnia arról, hogy sor került-e előirányzat átcsoportosításra a kötelezettségvállalási keretelőirányzatok között, illetve történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat az Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formátumban kell beküldeni.

**Kitöltési útmutató**

„A Halászati Operatív Program intézkedései szerinti kötelezettségvállalási keret-előirányzatok, és a pénzügyi teljesülés alakulása” című táblához

A mellékelt adattábla célja, hogy pontos képet lehessen kapni a Halászati Operatív Program terhére 2013. december 31-ig vállalt kötelezettségekről.

A táblázat kitöltése:

     A táblázatban be kell mutatni – tengelyenként és azon belül intézkedésenként – a Magyarország 2013. évi központi költségvetéséről szóló 2012. évi CCIV. törvény 6. számú mellékletének megfelelő kötelezettségvállalási összeget, valamint, hogy ezen összegből és a kapcsolódó költségvetési társfinanszírozásból 2012. december 31-ig, majd 2013. január 1. és december 31-e között mekkora összeg került lekötésre, valamint ennek megfelelően a 2012. december 31-ei kötelezettségvállalási állomány nagyságát.

     A lekötött összeg/kötelezettségvállalási keret meghatározásánál figyelembe kell venni a már megkötött támogatási szerződéseket, és azon összegeket is, amelyek odaítéléséről 2013. december 31-ig támogatási döntés született.

     A pénzügyi teljesülés összegének meghatározásánál a 2013. december 31-ei kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.

Szöveges értékelés:

     A fejezetnek be kell számolnia arról, hogy sor került-e előirányzat átcsoportosításra a kötelezettségvállalási keret-előirányzatok között, illetve történt-e többlet-kötelezettségvállalás, és ha igen, akkor mely jogszabályi rendelkezés alapján, mely program érdekében és mekkora összegben.

A fentiek alapján elkészített beszámolókat a Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formátumban kell beküldeni.

Kitöltési útmutató

„A Norvég Finanszírozási Mechanizmus és az EGT Finanszírozási Mechanizmus forrásaiból rendelkezésre álló kötelezettségvállalási keret-előirányzatok, és a pénzügyi teljesülés alakulása” című táblához

A mellékelt adattábla célja, hogy pontos képet lehessen kapni a Norvég Finanszírozási Mechanizmus és az EGT Finanszírozási Mechanizmus forrásaiból rendelkezésre álló összegek terhére 2013. december 31-ig vállalt kötelezettségekről.

A táblázat kitöltése:

* A táblázatban be kell mutatni – célonként – az adott évi kötelezettségvállalási keret-előirányzat összegét, valamint, hogy ezen összegből 2013. december 31-ig mekkora összeg került lekötésre.
* A lekötött összeg/kötelezettségvállalás keret meghatározásánál a 2013. december 31-ig a Magyarország által a Norvég Külügyminisztériummal, illetve az EGT Finanszírozási Mechanizmus Bizottsággal megkötött támogatási megállapodások összértékét kell figyelembe venni.
* A pénzügyi teljesülés összegének meghatározásánál a 2013. december 31-ei kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.

A fentiek alapján elkészített beszámolókat a Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formátumban kell beküldeni.

Kitöltési útmutató

„A Svájci-Magyar Együttműködési Program forrásaiból rendelkezésre álló kötelezettségvállalási keret-előirányzatok, és a pénzügyi teljesülés alakulása” című táblához

A mellékelt adattábla célja, hogy pontos képet lehessen kapni a Svájci-Magyar Együttműködési Program forrásaiból rendelkezésre álló összegek terhére 2013. december 31-ig vállalt kötelezettségekről.

A táblázat kitöltése:

* A táblázatban be kell mutatni a Keretmegállapodásban meghatározott kötelezettségvállalási keretösszeget, valamint az adott évi kötelezettségvállalási keret-előirányzat (költségvetési törvény szerinti) összegét, valamint, hogy ezen összegből 2013. december 31-ig mekkora összeg került lekötésre.
* A lekötött összeg/kötelezettségvállalás keret meghatározásánál a 2013. december 31-ig a Magyarország által a Svájci féllel megkötött támogatási megállapodások összértékét kell figyelembe venni.
* A pénzügyi teljesülés összegének meghatározásánál a 2013. december 31-ei kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.

A fentiek alapján elkészített beszámolókat a Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formátumban kell beküldeni.

**Kitöltési útmutató**

„A Területi Együttműködési Programok forrásaiból rendelkezésre álló kötelezettségvállalási keret-előirányzatok, és a pénzügyi teljesülés alakulása” című táblához

A mellékelt adattábla célja, hogy pontos képet lehessen kapni az Európai Területi Együttműködési Programok forrásaiból rendelkezésre álló összegek terhére 2013. december 31-ig vállalt kötelezettségekről.

A táblázat kitöltése:

* A táblázatban be kell mutatni az irányadó programkeret hazai projektpartnerekre eső részét, valamint azt, hogy ezen összegből 2013. december 31-ig mekkora összeg került lekötésre.
* A lekötött összeg/kötelezettségvállalás keret meghatározásánál a 2013. december 31-ig megkötött támogatási megállapodások összértékét kell figyelembe venni.
* A pénzügyi teljesülés összegének meghatározásánál a 2013. december 31-ei kötelezettségvállalási állományból teljesített kifizetést kell számszerűsíteni, összhangban a Kincstár rendszeres adatszolgáltatásával.

A fentiek alapján elkészített beszámolókat a Nemzetgazdasági Minisztérium EU Költségvetési kapcsolatok főosztályához 1 példányban kinyomtatva és elektronikus formátumban kell beküldeni.